Diari Oficial de la Generalitat Valenciana


Sumari del DOGV 4958, del 03-03-2005 (2005/1584)

Notificació a El Regaliciar, SL. Expedient número VIVI/040502/373.
------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1584


Organisme emissor
:   Conselleria de Territori i Habitatge

Tipus de document
:   Anunci

Notificació a El Regaliciar, SL. Expedient número VIVI/040502/373. [2005/S1584]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la Resolució al Regaliciar, SL amb expedient VIVI/040502/373.
  
Vist el procediment sancionador VIVI/040502/373 seguit contra el Regaliciar, SL i Construcciones Eduardo Bosch, SL per infracció del règim legal que regula els habitatges de protecció oficial.
  
Ja que amb data 6 de novembre de 2003 l'instructor del procediment elevava l'oportuna proposta de resolució.
  
Ja que a aquesta, la part expedientada no formula al·legacions.
  
Atés que en la tramitació del procediment s'han observat les normes contingudes en el Reial Decret 1.398/1993, de 4 d'agost i, supletòriament les contingudes en el títol IX de la Llei de Règim Jurídic de les Administracions Públiques.
  
Atés que és competència d'aquest Servei Territorial d'Habitatge i Projectes Urbans, per raó del que disposa l'Ordre de 9 de setembre de 2003 de la Conselleria de Territori i Habitatge.
  
Vistos els preceptes legals citats, la Llei 1/1997, de 21 de febrer, de la Generalitat Valenciana, la Llei de Règim Jurídic de les Administracions Públiques i la resta de normes de general i pertinent aplicació, el cap del Servei Territorial d'Habitatge i Projectes Urbans dicta la següent resolució:
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997 una multa de 4.210 e (quatre mil dos-cents deu euros).
  
2. Obligar l'expedientat que per si o a costa seu, realitze en el termini de 15 dies les obres següents:
  
- Procedisca al segellament del punt d'encontre dels conductes d'abastiment d'aigua potable, xarxa horitzontal de sanejament i electricitat amb els murs de tancament del garatge, al segellament de les juntes de formigonat d'aquests murs, de les fissures en el paviment d'aquest, al tapat de les perforacions obertes en les mitgeres amb l'edifici confrontant, a fi d'atallar les filtracions d'aigües pluvials que es produeixen, emprant massilles, morters de resines, etc., que la direcció facultativa considere adequades per a resoldre les deficiències assenyalades. Posteriorment ha de procedir-se al repàs de la pintura de les zones afectades per les mencionades filtracions.
  
Contra aquesta resolució que no posa fi a la via administrativa, es pot interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà de la recepció de la present notificació, de conformitat amb el que ha previngut l'article 162.3 del Reglament d'habitatges de protecció oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques.
  
En cas que no interposeu recurs, en el termini de 15 dies, heu de pagar la sanció mitjançant l'imprés que s'adjunta, en qualsevol de les entitats bancàries que figuren en el marge esquerre d'aquest imprés i heu de remetre a aquest Servei Territorial una còpia d'aquest exemplar, ja que si no consta aquest justificant en el procediment, es procedirà al cobrament de la sanció per via de constrenyiment.
  
En cas que la part dispositiva de la resolució ordene l'execució d'obres i, independentment de l'anterior, us requerim formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les executeu en el termini fixat, i us advertim que, si no és així, l'administració procedirà a aconseguir la seua execució forçosa, i us imposarem successives multes coercitives, en relació amb l'article 96 de la Llei de Règim Jurídic de les Administracions Públiques i disposicions concordants del Reial Decret Legislatiu 31/1978 i Reial Decret 3.148/1978 de 31 d'octubre i 10 de novembre, respectivament.
  
Us advertim que igualment que si incompliu l'anterior requeriment, podem instruir nou expedient sancionador, conforme al que establix l'article 166 del Reglament d'habitatges de protecció oficial.